|  |
| --- |
| **REŠENJE****O DAVANJU SAGLASNOSTI NA ODLUKU O TROŠKOVIMA ISKLJUČENJA I PONOVNOG PRIKLJUČENJA NA SISTEM DALJINSKOG GREJANJA JKP "BEOGRADSKE ELEKTRANE"***("Sl. list grada Beograda", br. 78/2016)* |

1. Daje se saglasnost na Odluku o troškovima isključenja i ponovnog priključenja na sistem daljinskog grejanja, koju je doneo Nadzorni odbor Javnog komunalnog preduzeća "Beogradske elektrane", pod brojem I-8200/3, na sednici održanoj 6. aprila 2016. godine.

2. Rešenje i odluku objaviti u "Službenom listu Grada Beograda", a odluka se primenjuje po dobijanju saglasnosti osnivača.

\* \* \*

Na osnovu člana 37. Statuta JKP "Beogradske elektrane" br. VII-1876 od 5. februara 2015. godine (prečišćen tekst) i Odluke o izmenama i dopunama Statuta JKP "Beogradske elektrane" br. I-203/3 od 5. januara 2016. godine, Nadzorni odbor JKP "Beogradske elektrane", na 57. redovnoj sednici održanoj 6. aprila 2016. godine, doneo je

**ODLUKU
O TROŠKOVIMA ISKLJUČENJA I PONOVNOG PRIKLJUČENJA NA SISTEM DALJINSKOG GREJANJA JKP "BEOGRADSKE ELEKTRANE"**

1. Ovom odlukom utvrđuje se iznos naknade troškova:

- za isključenje kućnih grejnih instalacija, odnosno za obustavu isporuke toplotne energije, za poslovni i stambeni prostor, kao i zajedničkih prostorija i svih ostalih grejanih prostora iz sistema daljinskog grejanja JKP "Beogradske elektrane" (u daljem tekstu: isključenje),

- za ponovno priključenje u cilju nastavka isporuke toplotne energije obustavljene iz svih propisanih razloga, kao i nakon isključenja na zahtev tarifnog kupca (u daljem tekstu: priključenje).

2. Naknada troškova za isključenje odnosno ponovno priključenje iznosi:

|  |  |  |
| --- | --- | --- |
| Red. br.  | Opis posla  | Iznos u dinarima  |
| 1  | 2  | 3  |
| A1  | - Isključenje na predajnoj stanici  | 8.517,60  |
| A2  | - Priključenje na predajnoj stanici  | 6.584,60  |
| B1 | - Isključenje na delu kućnog razvodnog postrojenja, grani  | 8.876,00  |
| B2  | - Isključenje za svaku narednu granu  | 4.568,00  |
| B3  | - Priključenje na delu kućnog razvodnog postrojenja, grani  | 6.914,88  |
| B4  | - Priključenje za svaku narednu granu  | 2.635,60  |
| V1  | - Isključenje na delu kućne instalacije, vertikali, ogranku mreže  | 11.949,14  |
| V2  | - Isključenje za svaku narednu vertikalu, ogranak  | 588,76  |
| V3  | - Priključenje na delu kućne instalacije, vertikali, ogranku  | 11.949,14  |
| V4  | - Priključenje za svaku narednu vertikalu, ogranak  | 588,76  |
| G1  | - Isključenje grejnog tela, spratnog ormana, cirkulacionog kruga u spratnom ormanu čepovanjem  | 7.957,92  |
| G2  | - Isključenje svakog narednog grejnog tela  | 1.199,92  |
| G3  | - Priključenje grejnog tela, spratnog ormana, cirkulacionog kruga u spratnom ormanu  | 7.791,92  |
| G4  | - Priključenje svakog narednog grejnog tela  | 1.033,92  |
| D  | - Verifikacija isključenja koje je korisnik izveo o svom trošku  | 3.590,00  |

Naknada za isključenje na toplovodnom priključku i ponovno priključenje određuje se prema kalkulaciji troškova u skladu sa Metodologijom za utvrđivanje troškova isključenja i ponovnog priključenja na sistem daljinskog grejanja.

3. Iznosi naknada troškova utvrđenih tačkom 2. ove odluke uvećavaju se za važeću stopu poreza na dodatu vrednost.

4. Obračun troškova ponovnog priključenja pored troškova iz tačke 2. obuhvata i troškove nadoknade za instalisanu snagu za jedan godišnji obračunski period prema ceni u skladu sa Odlukom o cenama toplotne energije koja važi na dan podnošenja zahteva za ponovno priključenje.

5. Ova odluka stupa na snagu i primenjuje se kada na istu da saglasnost osnivač.

6. Stupanjem na snagu ove odluke prestaje da važi Odluka o cenama isključenja i ponovnog priključenja na sistem daljinskog grejanja JKP "Beogradske elektrane" ("Službeni list Grada Beograda", broj 91/14).

7. Za izvršenje ove odluke zadužuje se OC "Marketing i prodaja".

8. Odluku objaviti u "Službenom listu Grada Beograda".